Author Topic: Komik Eropa yang pernah dibaca? (list pg. 1) (Read 87252 times)
isabellaisabelladanpakkapten_23887.jpg (20.7 KB, 210x300 - viewed 137 times.) Nuut: Ingrid Jonker – Versamelde gedigte
Nou beskikbaar: Ingrid Jonker: Versamelde gedigte
Hierdie versameling van Ingrid Jonker se werke sluit in al haar gepubliseerde gedigte (bundels: Ontvlugting, Rook en oker, Kantelson) sowel as jeugwerk.
Ingrid Jonker se lewe is ’n verhaal wat steeds nie net die verbeelding aangryp nie, maar ook lesers fassineer. Bewyse van haar uitsonderlike skryftalent, haar verbeelding en ervaring van die realiteit, asook die interessante en onstuimige draaie wat haar lewenspad geneem het, word in elke gedig bespeur.
Dié besonderse heruitgawe (hardeband met stofomslag) herinner ons waarom van Jonker se bekendste werke, soos “Ek herhaal jou”, “Die kind” en “Bitterbessie dagbreek” steeds beskou word as van die mees geliefde gedigte in die Afrikaanse letterkunde.
Koop dit nou! Loot | Raru | Graffiti
Nuut: ‘n Hunkering se grein deur Johann de Lange
Koop dit nou! Takealot | Loot |Graffiti
Nuut: Indeks deur Joan Hambidge
Hierdie uiters volwasse bundel reis op uitgebreide paaie na wat die wese is van die digkuns. Die digter is in konstante gesprek met die woord en die moontlikhede wat die woord bied. Haar vermoë om die woord se wisselende buie, in gesprek met ander woorde, raak te sien en te benut, is nog nooit só suksesvol aangewend nie.
Met ’n meer liriese aard, toeganklikheid en innige menslikheid is Indeks ’n hoogtepunt in Hambidge se oeuvre.
Koop dit nou! Takealot | Raru | Loot | Graffiti
Nuut: In die grot van die sibille
‘n Nuwe digter debuteer hierdie maand by NB-Uitgewers. Juanita Louw se beeldryke gedigte, opgeneem in die spogbundel In die grot van die sibille, is vars en vernuwend en sal lank by die leser bly.
Oor die bundel:
“Die digter se taak is om die verborge te ontbloot. Elke gedig is ’n uiting van die sibille.”
Dié woorde van Sowjet-digter Marina Tswetajewa eggo in Juanita Louw se debuutbundel waar digkuns gelykgestel word aan die magiese woord wat deur die mitologiese profetes in haar grot gespreek is.
Die leser gaan as ’t ware die trapesoïdale ingang van die grot binne waar klankryke, evokatiewe verse met droomagtige, eksotiese beelde die menslike kondisie belig.
Kom kuier saam by die bekendstelling:
Natalé Buffels: Adam, jou woorde leef in my
‘n Gedig deur Natalé Buffels as huldeblyk aan Adam Small
My eerste ontmoeting met jou
was toe ek grootskool toe gaan.
Daar het ek vriende gemaak
en ek het met jou
Oppie Parare gesit.
Ons tweede ontmoeting
was die jaar
Van ons skoolkonsert.
Jou werk is voorgedra.
Daar het ek weer vir Doemanie gekry.
Ek het verlief op jou geword.
My laaste jaar op skool ontmoet ek
vir Map en Blanchie en Cavernelis.
Ek hou van hulle
want jy het hulle geskape.
Ek moes lees in die klas.
Ek wou nie.
Ek wou luister.
na jou, jou skeppings.
Jy was my allerhoogste.
En toe leef ons mekaar weer raak, ek en jy, op UWK.
Ek voel nader aan jou.
Jy word myne.
Jy voer my weg, in Afrikaans.
Ek lees van Kanna.
Ek hoor jy is ŉ Sestiger.
Jy nooi my uit,
“Kô laat ôs sing”.
Ek sing saam met jou.
Met jou. Saam.
Maar vir eers moes ek jou los. Vir Breytenbach. En Krog.
maar dis vir jou wat ek mis.
En dan, wanneer jy daar staan…
Jou wit hare vang my oog.
Dit lyk mooi.
Jy glimlag breed
daái Saterdagoggend, die laaste dag van SAS4.
Ek staar verstom.
Ek wil praat, Afrikaans praat,
maar ek is stom.
Ek neem ŉ foto.
Jy kon nie lank bly.
Jy moes gaan.
Aan die sy van jou vrou,
Ek staar na die deur.
Ek is stom.
Ek gaan jou nooit weer sien.
Jy is nou daar
waar Engele rus en vrede verdien.
Hou wag van bo.
Nou is ek nie langer stom.
Ek doen wat jy gedoen het. In Afrikaans. Praat. Skryf. Sing.
Jou woorde leef in my, dat ons taal
“ sal voortleef solank as wat daar mense is wat dit praat.”
Jason Jacobs: vir wyle Adam Small
’n Gedig deur Jason Jacobs as huldeblyk aan Adam Small
vir wyle Adam Small
‘n Kers vou uit die nag
wat wyd vloei en grond los loop,
wat op die wind ry en wolke los dink:
smekend na die son om die kus weer op te tel,
tafeldoeke wat op omkeer verhelder
rotse brand uit gebed
oorskiet-vlam wat koue harte troos
en met tyd wals
die wind skep lig
‘n maan brand wit
Besoek Jason Jacobs se webblad
Kelly-Lee Ohlson: Kô lat ek dankie sê
’n Gedig deur Kelly-Lee Ohlson as huldeblyk aan Adam Small
Kô lat ek dankie sê
Adam, vi’ jou skryf ek ‘n kaalvoet gedig
Soema’ soe sonne ienige hoge woorde
Sonne ienage anglisismes
Sonne ‘n angeplakte aksent
Want djy’t my taal grootgemaak
In jou groot, stêk bryn hanne
Djy’t Kaaps gebeitel met jou slim foenetiese aanslag
En skêp woorde
My jy is nou ‘n djy
My grap is nou ‘n joke
My skottelgoed is nou skorregoed
Djy’t jou lewe opgeoffe’ vi’ my taal
Solat ek oek nou trots is as ek my mont
Oepe maak en my Kaaps soe ‘n lekke’ backflip in my mond maak
Dankie dat djy soes ‘n Moses die stemloses gelei het
Jou skrywes is my ienagste Bybel
Wan êrens in my neigborhood is daar ‘n Blanchie wat ha lyf verkoep,
is daar ‘n Makiet wat vi’ ha’ seun bid
is daar ‘n doemanie met ‘n palys hys en ‘n aeroplane-motorkar
Adam, jou naam is soes ‘n koesieste’
in my siel ingeweef
djy is een met my identiteit
ek sien my in jou
ek sien jou in my
ek is djy
djy is ek
Maar ek is soe sorry Adam
Dat Kaaps nog gesien word
As die stiefkind van Afrikaans
Shirmoney Rhode: Koebaai Adam, koebaai
Twee gedigte deur Shirmoney Rhode as huldeblyk aan Adam Small
Shirmoney Rhode en Adam Small by die vierde Swart Afrikaanse Skrywersimposium (UWK, 2015)
Soes ’n Adam aan die begin van al’ie nasies,
het jy oek spasie gemaak vi ’n rib aan jou sy,
’n Rosalie soos ’n Rut van ouds,
Soes ’n Adam aan die begin van al’ie nasies
het jy spasie gemaak vi ’n taal.
Daai oem da erens in Wellington
met sy vaal stof skoene en brei in sy vehemelte.
Jy’tie geskroom om hulle storie te vetel nie
Jyt oekie gedink hulle is te common vi Afrikaans’ie
val vannie vrug, jyt opgestaan van jou rug
Soema in die gevriete van daai’s wie gemean
Tanne getel vannie straatvieer en factory worker,
Soes ’n Adam van ouds, was jy die vrug vannie liewe
praat sonne om skaam te skuil omdat sommiges mean
Soes ma’me hulle altyd gesê het.
En as die son die die dag weer leer om daar te kom mooi maak,
sal’ik vir almal ‘n gedeelte van my hart gee.
KÔ, LAT ONS SING – Adam Small